Աննա Գեդես

**Աննա Էլիզաբեթ Գեդես**, (), Ավստրալիայում ծնված և Նյու Յորքում հաստատված դիմանկարի լուսանկարիչ, որն առավելապես հայտնի է նորածինների մանրակրկիտ լուսանկարներով։ Գեդեսի գրքերը հրատարակվել են 83 երկրներում։ Ըստ Amazon.com կայքի, նա վաճառել է ավելի քան 18 միլիոն գիրք և 13 միլիոն օրացույց։ 1997 թվականին «Cedco» հրատարակչությունը վաճառել է Գեդեսի լուսանկարներով ավելի քան 1,8 միլիոն օրացույց և օրագիր։ Նրա 1996 թվականի դեբյուտային գիրքը՝ «Ներքև, այգում», ցուցադրվել է Օփրա Ուինֆրիի շոուում և տեղ է գրավել Նյու Յորք Թայմզի ամենաշատ վաճառված գրքերի ցանկում։ Գեդեսի գրքերը թարգմանվել են 23

## Վաղ կյանք
2007 թվականի իր «Սիրո աշխատանք» ինքնակենսագրական գրքում Գեդեսը պատմել է Ավստրալիայի Քվինսլենդ նահանգում գտնվող իրենց ընտանեկան անասնաբուծական ֆերմայում իր մանկության դժվարին տարիների մասին: 17 տարեկանում նա թողնում է դպրոցը և հեռանում տնից։ Ավելի ուշ Աննան հանդիպում և ամուսնանում է Քել Գեդեսի հետ և 1983 թվականին տեղափոխվում Հոնգ Կոնգ, քանի որ ամուսինն աշխատում էր այնտեղի հեռուստատեսությունում։ Այնտեղ, 25 տարեկանում նա ինքնուրույն լուսանկարչություն է սովորում՝ օգտագործելով ամուսնու 30 մմ Pentax K1000 լուսանկարչական ապարատը։ Մինչև այն ժամանակ, երբ զույգը երկու տարի անց կտեղափոխվեր Սիդնեյ, նա արդեն ստեղծել էր լուսանկարների փոքրիկ հավաքածու։ Նա սկսում է մասնագիտանալ երեխաների լուսանկարչության մեջ, երբիր երկու դստրերի լուսանկարներն օգտագործում է Սուրբ Ծննդյան ընտանեկան բացիկներ պատրաստելիս, որոնք սկսում են մեծ ժողովրդականություն վայելել։

## Կարիերա
Գեդեսը պրոֆեսիոնալ լուսանկարիչ է դառնում 30 տարեկանում այն բանից հետո, երբ ամուսնու աշխատանքի պատճառով տեղափոխվում է Մելբուռն: Նախքան իր ավտոտնակում սեփական ստուդիան կբացեր, նա օգնում էր տեղացի մի լուսանկարչի։
Գեդեսը նաև զբաղվում է բարեգործական լուսանկարչությամբ: Նա ստեղծել է իր սեփական բարեգործական ծրագիրը՝ «Գեդեսի բարեգործական հիմնադրամը», որի հիմնական նպատակը երեխաների նկատմամբ բռնության և անտեսման մասին իրազեկվածության բարձրացումն է։ 2013 թվականին նա ստեղծում է մենինգոկոկային հիվանդությունից փրկված փոքրիկների լուսանկարների շարք։ Լուսանկարները պատկերում են ընտանիքներ և երեխաներ, որոնք տուժել են հիվանդությունից և լուսաբանում նրանց, ովքեր ողջ են մնացել:
Նա նկարահանել է մենինգիտ վերապրած 15 երեխաների լուսանկարներ՝ իր «Պաշտպանելով մեր վաղվա օրը. մենինգոկոկային հիվանդության դիմանկարներ» արշավի համար։ Նա նաև աշխատել է ամերիկյան March of Dimes բարեգործական հիմնադրամի համար, որը զբաղվում է մայրերի և նորածինների առողջության բարելավմամբ։

## Լուսանկարչության գործընթաց
Գեդեսը նախապես չի պատրաստում երեխաներին որպես լուսանկարչության մոդել օգտագործելու համար, քանի որ կարծում է, որ բոլոր երեխաները գեղեցիկ են: Փոխարենը, նա կապ է պահպանում բազմակի և երկվորյակ ծննդյան ակումբների հետ և իր թվային պանակներում պահպանում է հազարավոր լուսանկարներ, որոնք նրան ուղարկել են ծնողները: Գեդեսը ներկայումս բնակվում է Նյու Յորքում՝ ամուսնու՝ Քելի հետ։ Սովորաբար, լուսանկարչական սեանսը տեղի է ունենում առավոտյան, երբ երեխաները լավ հանգստանում են, և տևում է մոտ կես ժամ․ հակառակ դեպքում, երեխաները կարող են շատ ձանձրանալ կամ անհանգիստ լինել։ Լավ լուսանկարներ ստանալու համար «պետք է, իրոք, բավականին արագաշարժ լինես»,-ասում է Գեդեսը։ Նա նախապես է պատրաստում իր սարքավորումները՝ լույսերը, ֆոտոխցիկները և այլ գործիքներ, որպեսզի միակ բանը լինի երեխային կամ երեխաներին նստեցնելը։ Նրա պարագաներից շատերը, որոնք օգտագործում է որպես դեկորներ, պատրաստված են պատվերով, ինչպիսիք են մեծ չափի կոշիկները և ծաղկամանները։ Նա երեխաների ծնողներին մոտ է պահում լրացուցիչ օգնության համար և տարբեր արտահայտություններով կառավարում երեխաների վարքը։

## Գործեր
Նրա նշանավոր ստեղծագործություններից մեկը ստեղծվել է կանադացի երգչուհի Սելին Դիոնի հետ համագործակցության արդյունքում։ Դա «Հրաշք. նոր կյանքի տոնը» խորագրով գիրք է, որը երաժշտության և լուսանկարների համադրություն է, որոնք պտտվում են նոր կյանքի և նորածինների թեմաների շուրջ: Գիրքը լույս է տեսել 2004 թվականին ինը լեզվով 22 երկրներում միաժամանակ և վեց շաբաթ մնացել է Նյու Յորք Թայմսի բեսթսելլերների ցանկում ։ Մյուս նշանավոր ստեղծագործություններից են․
* «Ներքև, այգում» (1996 թ․), 
* 
* «Սուրբ Ծննդյան 12 օր» (1997 թ․)
* 
* 
* 
* 
* 
* 
* «Աննա Գեդես, փոքրիկ օրհնություններ» (2014 թ․) .

## Պատիվ և մրցանակներ
2004 թվականին Թագուհու ծննդյան պատվին Գեդեսին շնորհվել է Նոր Զելանդիայի պատվո շքանշան՝ լուսանկարչության և համայնքին մատուցած ծառայությունների համար։
2017 թվականին Գեդեսը ընդգրկվել է Միջազգային լուսանկարչության փառքի սրահում և թանգարանում։

## Ժողովրդական մշակույթում
«Ռոնի Ջոնսի կես ժամը» հաղորդման նկարահանման ժամանակ Գեդեսն օգնում է չինացի ընտանիքին թաքցնել իրենց լրացուցիչ երեխաներին մեկ երեխայի քաղաքականության տեսուչներից՝ քողարկելով նրանց այնպիսի վայրում, որը տեսուչները չեն կարողանում նկատել:

«Ընկերներ» սերիալի վեցերորդ սեզոնի ութերորդ դրվագում, որը վերնագրված է «Ռոսի ատամներով մեկը», Ջոուի Տրիբիանին բողոքում է իր սենյակակից Ջանինին Գեդեսի լուսանկարից, որը նա կախել է հյուրասենյակի պատին։ Լուսանկարում պատկերված էր ջրաշուշանի հագուստով մի փոքրիկ, ում Ջոուին չի էլ ճանաչում: Այն բանից հետո, երբ նրան ասում են, որ Աննա Գեդեսը հայտնի լուսանկարչուհի է, նա ենթադրում է, որ երեխան Աննա Գեդեսն է։
2017 թվականի հունիսի 26-ի «Ուշ երեկոն Սթիվեն Քոլբերի հետ» հեռուստաշոուի մի դրվագում Քոլբերը ցույց է տալիս Շոն Սփայսերի նկարը և կատակով ցույց է տալիս, թե ինչպիսի տեսք կունենար Սփայսերը, եթե նրան լուսանկարած լինեին հայտնի արտիստներ, ներառյալ Գեդեսը:

## Ծանոթագրություններ

## Արտաքին հղումներ
* 
* 

Կատեգորիա:Կին լուսանկարիչներ